Document ID: 32010D0186

NEUVOSTON PÄÄTÖS 2010/186/YUTP,
annettu 29 päivänä maaliskuuta 2010,
Guinean tasavaltaan kohdistuvista rajoittavista toimenpiteistä hyväksytyn yhteisen kannan 2009/788/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
sekä katsoo seuraavaa:
(1)
Neuvosto hyväksyi 27 päivänä lokakuuta 2009 yhteisen kannan 2009/788/YUTP Guinean tasavaltaan kohdistuvista rajoittavista toimenpiteistä (1).
(2)
Neuvosto teki 22 päivänä joulukuuta 2009 päätöksen 2009/1003 YUTP yhteisen kannan 2009/788/YUTP muuttamisesta ja rajoittavien toimenpiteiden lisäämisestä (2).
(3)
Neuvosto katsoo, ettei ole enää perusteltua pitää tiettyjä henkilöitä niitä henkilöitä, yhteisöjä ja elimiä koskevassa luettelossa, joihin yhteisessä kannassa 2009/788/YUTP esitettyjä rajoittavia toimenpiteitä sovelletaan. Yhteisen kannan 2009/788/YUTP liitteessä oleva luettelo olisi muutettava tämän mukaisesti,
ON HYVÄKSYNYT TÄMÄN PÄÄTÖKSEN:
1 artikla
Poistetaan tämän päätöksen liitteessä mainitut henkilöt yhteisen kannan 2009/788/YUTP liitteessä olevasta luettelosta.
2 artikla
Tämä päätös tulee voimaan päivänä, jona se hyväksytään.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 29 päivänä maaliskuuta 2010.

Labels: 11
5
10
3
18
15